Skvelá rozšíriteľnosť vďaka rozhraniam PCI-E, PCI, SATA, USB a M.2
ASUS P10S-C/4L je serverová základná doska na platforme Intel® Greenlow postavená na čipovej súprave Intel® C232. Ponúka štyri serverové porty gigabitového Ethernetu Intel®, 6 natívnych konektorov SATA 6G, 2 sloty PCI Express 3.0, dvojicu konektorov M.2, jeden slot PCI pre staršie zariadenia a jeden slot MIO, ktorý dokáže splniť rôzne požiadavky zákazníkov. Je vhodná pre front-end servery v dátových centrách, firewally, serverové brány, úložné servery, tlačové/súborové/poštové/exchange servery v malých a stredných firmách a pod.
Vyšší výkon a redundancia dát zásluhou dvojice konektorov M.2
Aby bolo možné ponúknuť ešte vyšší výkon alebo lepšie možnosti zálohovania pre interné pevné disky s operačným systémom, vybavili sme vybrané serverové dosky dvojicou konektorov M.2. Vďaka tomuto riešeniu je možné dve jednotky s rozhraním M.2 nakonfigurovať ako diskové pole RAID 0 a zvýšiť tak v porovnaní s jednou M.2 jednotkou rýchlosť čítania až o 84 % a rýchlosť zápisu až o 40 %. Ak navyše používatelia vyžadujú taktiež spoľahlivé zrkadlenie dát na jednotke s operačným systémom, konfigurácia RAID 1 pri použití dvoch úložných zariadení s rozhraním M.2 bude tým najlepším riešením.
Úložisko novej generácie – podpora NVMe
Technológia pre úložiská novej generácie – celé odvetvie mieri k NVMe. NVMe je v súčasnosti najrýchlejšie rozhranie pre interné úložiská. Oproti pôvodnému NVM sa nachádza bližšie k CPU, čo výsledne prináša nižšiu latenciu a vyššiu rýchlosť.
S doskou radu P10S získate dva rôzne spôsoby, ako implementovať jednotky s rozhraním NVMe. Jednou z možností je využiť rozhranie PCIe – pripojiť jednotku PCIe NVMe priamo alebo prostredníctvom adaptéra PCIe na U.2 od spoločnosti ASUS (ASUS PCIE-NVME1). Druhou možnosťou je využiť rozhranie M.2 – a to pomocou adaptéra M.2 na U.2 od spoločnosti ASUS (ASUS M2-NVME1). Pri použití kábla mini-SAS HD na mini-SAS HD alebo mini-SAS HD na SFF-8639 ponúkajú adaptéry PCIe na U.2 alebo M.2 na U.2 od spoločnosti ASUS flexibilnú inováciu jednotiek s rozhraním NVMe pre rôzne spôsoby využitia.
* ASUS PCIE-NVME1, ASUS M2-NVME1, káble je možné dokúpiť samostatne.
High Power Efficiency with Platinum Power Solution
Serverová základná doska ASUS P10S-C/4L využíva špičkový systém napájania s ručne vybranými komponentmi a vysokou energetickou účinnosťou až 94 % s certifikáciou Titanium. Prémiové napájanie so špičkovou účinnosťou 94 % s certifikáciou Platinum zaisťujú 3 hlavné súčasti: Kondenzátory s pevným dielektrikom s extrémne dlhou životnosťou 12 000 hodín, cievky Beat Thermal Choke III a digitálny systém napájania Digi+ VRM. Kondenzátory s pevným dielektrikom vydržia pri prevádzkovej teplote 65 °C až neuveriteľných 1 200 000 hodín (pri teplote 105 °C 12 000 hodín). 3. generácia cievok Beat Thermal Choke s nižším DCR znižuje teplotu o 3 °C a tým zvyšuje energetickú účinnosť. ASUS DIGI+ VRM je digitálny radič napäťového regulátora, ktorý precízne riadi prívod napätia a prúdu vyžadovaných procesorom a znižuje straty v dôsledku spínania. Pri využití v serveri nasadenom v nepretržitej prevádzke 24 hodín denne táto generácia produktov dokáže zákazníkom zabezpečiť značné úspory nákladov na energiu.
Štyri radiče Intel® I210AT Gigabit Ethernet
Doska ASUS P10S-C/4L je vybavená štyrmi portami Intel® Ethernet serverovej triedy s radičmi I210, ktoré sú v porovnaní s predchádzajúcou generáciou radičov Intel® zárukou dvojnásobnej kapacity frontu. To oceníte najmä pri virtualizácii. Štyri porty LAN s funkciou teaming dokážu zväčšiť šírku prenosového pásma až na štvornásobok a funkcia failover sa stará o neprerušované pripojenie k sieti.
Voliteľná rozširujúca karta PIKE II radu 3x08 s rozhraním SAS 12 Gb/s
ASUS PIKE II 3x08 je najnovšie a vysoko spoľahlivé riešenie pre podnikové úložiská s rozhraním SAS a PCI-E 3.0 ponúkajúce rýchlosť až 12 Gb/s. Vďaka podpore úložísk s rozhraním SAS 12 Gb/s a rôznym riešeniam RAID na ochranu dát vyhovie všetkým vašim požiadavkám. Po inštalácii rozširujúcej karty PIKE II na dosku radu P10S môžete okamžite zväčšiť kapacitu a zvýšiť výkon úložiska. Toto riešenie tak ponúka jednoduchú a rýchlu inováciu.
Kompletná vzdialená správa servera
Voliteľný modul ASMB8-iKVM kompatibilný s IPMI 2.0 umožňuje vzdialené aktualizácie systému BIOS, zálohovanie a obnovu konfigurácií, ponúka podporu agentovi SNMP (súbory MIB) a umožňuje kontroly protokolu aj kódov POST systému BIOS. ASMB8-iKVM podporuje out-of-band správu, takže aj keď je operačný systém servera vypnutý či off-line, modul umožňuje nepretržité vzdialené monitorovanie a diagnostiku prostredníctvom grafického používateľského rozhrania, ktoré podporuje všetky hlavné prehliadače. Softvér ASWM Enterprise navyše zaisťuje centralizovanú správu viacerých zariadení vrátane aktualizácií systému BIOS, rozosielania softvéru, plánovania úloh, vzdialenej správy a riadenia napájania pomocou prehľadného farebného grafického rozhrania.